**Dyddiad cyhoeddi:** 10 Awst 2023

**Cais Rhyddid Gwybodaeth** 144/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Rwy’n ysgrifennu o dan y Ddeddf Rhyddid Gwybodaeth i ofyn am restr o’r holl achosion yn ystod y deng mlynedd diwethaf lle mae trên wedi methu galw mewn gorsaf.**

**Dylai’r rhestr gynnwys y canlynol:**

**• Dyddiad yr achos.**

**• Amser yr achos.**

**• Y gwasanaeth a fethodd alw yn yr orsaf (yr amser a’r orsaf lle cychwynnodd neu orffennodd y daith neu byddai cod blaen y trên yn dderbyniol).**

**• Yr orsaf y methodd y trên alw ynddi.**

**• Y rheswm pam bod y trên wedi methu galw yno.**

**Sylwch mai dim ond am fethiannau damweiniol annisgwyl i alw mewn gorsafoedd rydw i’n gofyn. Felly, er enghraifft, y gyrrwr yn anghofio galw mewn gorsaf neu’r gyrrwr yn cael amserlen anghywir neu unrhyw beth fel hyn.**

**Dydw i ddim yn gofyn i chi a yw trenau’n cael eu hawdurdodi a’u cynllunio i beidio â galw mewn gorsafoedd. Felly, er enghraifft, i arbed amser oherwydd eu bod yn rhedeg yn hwyr neu oherwydd bod yr orsaf ar gau neu unrhyw beth fel hyn.**

**A fyddech cystal â rhoi'r wybodaeth hon i mi am y deng mlynedd diwethaf. Os nad ydych chi’n dal gwybodaeth mor bell yn ôl â hynny neu os byddai rhoi gwybodaeth o’r fath yn mynd y tu hwnt i’r trothwy costau, allwch chi roi’r data ar gyfer mor bell yn ôl ag y gallwch chi.**

**YMATEB**

Gweler y ddogfen sydd ynghlwm sy’n rhoi gwybodaeth i ateb eich cwestiynau.

Sylwer: Dim ond o’r dyddiad y cafodd Rheilffyrdd TrC ei sefydlu y mae Trafnidiaeth Cymru yn cadw’r wybodaeth hon.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".